**FINANCIJSKI PLAN ZA 2025. GODINU**

Temeljem Statuta udruge 90-60-90/Platforma za suvremenu umjetnost a u skladu sa Zakonom o financijskom poslovanju i računovodstvu neprofitnih organizacija (NN 121/14, 114/22), Skupština udruge donijela je na sjednici održanoj 16. prosinca, 2024. godinu te obrazloženje financijskog plana.

**PLAN PRIHODA I RASHODA**

| **PRIHODI** |  |
| --- | --- |
| Prihodi od prodaje roba i pružanja usluga | 0,00 |
| Prihodi od članarina i članskih doprinosa | 0,00 |
| Prihodi po posebnim propisima | 0,00 |
| Prihodi od imovine | 0,00 |
| Prihodi od donacija | 46.170,00 |
| Ostali prihodi | 0,00 |
| Prihodi od povezanih neprofitnih organizacija | 0,00 |
| **RASHODI** |  |
| Rashodi za radnike | -20.570,00 |
| Materijalni rashodi  | -23.869,28 |
| Rashodi amortizacije | -1.500,00 |
| Financijski rashodi  | -230,72 |
| Donacije  | 0,00 |
| Ostali rashodi  | 0,00 |
| Rashodi vezani uz financiranje povezanih neprofitnih organizacija | 0,00 |

**Očekivani rezultat poslovanja na datum 31.12.2025. 0,00 EUR**

**PLAN PRIHODA OD DONACIJA**

| **Donator** | **Natječaj** | **Naziv programa** | **Iznos u Euro** |
| --- | --- | --- | --- |
| Ministarstvo kulture i medija RH | Vizualne umjetnosti  | Galerija 90–60–90  | 4.500,00 |
| Interdisciplinarne i nove umjetničke i kulturne prakse  | Vladimir Novak: Overflow  | 2.000,00 |
| Što ima u gradu?  | 1.000,00 |
| Zaklada “Kultura nova” | Organizacijski razvoj, a2) kategorija | Galerija 90–60–90 / 2025. | 12.600,00  |
| Nacionalna zaklada za razvoj civilnoga društva  | Institucionalna podrška stabilizaciji i/ili razvoju udruga u području demokratizacije i društvenog razvoja (24\_1\_DEM) | Galerija 90–60–90  | 11.500,00 |
| Grad Zagreb | Vizualna (likovna) umjetnost: Cjelokupni izložbeni program muzejsko-galerijskog prostora | Galerija 90–60–90  | 13.000,00 |
| Zagrebačka županija | Program javnih potreba u kulturi Zagrebačke županije za 2025. godinu | Likovno-pedagoški program u Galeriji Galženica | 500,00 |
| Grad Velika Gorica | Program javnih potreba u kulturi Grada Velike Gorice za 2025. godini | Likovno-pedagoški program u Galeriji Galženica | 1.070,00 |
| **Ukupno** | **46.170,00** |

U Zagrebu, 16. prosinca, 2024.

Marijana Stanić,

predsjednica

90-60-90 / Platforma za suvremenu umjetnost



OBRAZLOŽENJE FINANCIJSKOG PLANA UDRUGE 90-60-90/PLATFORMA ZA SUVREMENU UMJETNOST ZA 2025. GODINU

PRIHODI:

Prihodi od prodaje roba i pružanja usluga, obuhvaća prihode koje neprofitna organizacija ostvari od kupaca prodajom roba i/ili pružanjem usluga. Na ovoj skupini računa financijskim planom za 2025. ne predviđa se prihodovanje.

Prihodi od članarina i članskih doprinosa, obuhvaća prihode koji se ostvaruju od obveznih

kontinuiranih uplata članova neprofitne organizacije. Na ovoj skupini računa ne predviđa se prihodovanje u 2025. godini jer udruga ne propisuje obvezu plaćanja članarine članicama i članovima.

Prihodi po posebnim propisima mogu biti iz proračuna i ostalih izvora. Na ovoj skupini računa udruga ne predviđa prihodovanje u 2025. godini.

Prihodi od imovine, obuhvaća prihode od financijske i prihode od nefinancijske imovine.

Na ovoj skupini računa udruga ne predviđa prihodovanje u 2025. godini.

Prihodi od donacija obuhvaćaju novac i drugu imovinu koju, bez obveze vraćanja ili protučinidbe, neprofitna organizacija dobije iz državnog proračuna, proračuna jedinica lokalne i područne (regionalne) samouprave, od inozemnih vlada i međunarodnih institucija, fondova Europske unije, od trgovačkih društava i drugih pravnih osoba te od građana i kućanstava. Ovo je skupina koja nosi glavninu prihoda udruge te su u 2025. od donatora odobrena sredstva u iznosu od 46.170,00 EUR. Prihode očekujemo iz državnog proračuna (Ministarstvo kulture i medija, Grad Zagreb, Zaklada Kultura Nova, Nacionalna zaklada za razvoj civilnoga društva).

Ostali prihodi, sadrži prihode od naknade šteta i refundacija, prihode od prodaje dugotrajne nematerijalne i materijalne imovine te otpis obveza i naplaćena otpisana potraživanja. U 2025. godini udruga ne predviđa prihodovanje iz ove kategorije.

Prihodi od povezanih neprofitnih organizacija, obuhvaća tekuće i/ili kapitalne prijenose koje neprofitna organizacija ostvari od drugih neprofitnih organizacija s kojima je povezana osnivačkim, odnosno drugim općim aktima. Na ovoj skupini računa ne predviđaju se prihodi u 2025. godini.

RASHODI:

Rashodi za radnike, sadrži:

– plaće (u bruto iznosu)

– doprinose na plaće

– dodatke na plaće.

Plaće su naknade koje poslodavac isplaćuje radnicima za obavljeni rad. Plaće za redovan rad obuhvaćaju plaće te naknade plaća: za bolovanja, godišnji odmor, plaćene izostanke i ostale naknade plaća. Plaće u naravi jesu dobra i usluge određene novčane vrijednosti koje neprofitna organizacija daje radnicima za obavljeni rad. Udruga u 2025. zaposlila je dvije djelatnice na pola radnog vremena. U okviru financijskog plana za 2025. godinu na skupini računa očekujemo rashode u visini 20.570,00 EUR. Rad zaposlenika povezan je s realizacijom svih programa, projekata i aktivnosti organizacije.

MATERIJALNI RASHODI

Materijalni rashodi, obuhvaća troškove korištenja usluga i dobara potrebnih za redovno funkcioniranje i obavljanje djelatnosti. Ova skupina rashoda obuhvaća troškove realizacije svih programa, projekata i aktivnosti udruge, uključujući troškove materijala i usluga; naknade troškova radnicima i ostalim osobama izvan radnog odnosa, troškove prostora kojim udruga upravlja te tekuće investicijsko održavanje. Naknade troškova radnicima uključuju rashode za službena putovanja, rashode za stručno usavršavanje radnika i slično. Naknade ostalim osobama izvan radnog odnosa uključuju naknade za rad i davanja uz naknade za rad (porezi, doprinosi i sl.), naknade za službena putovanja te ostale naknade. Troškovi prostora i tekuće i investicijsko održavanje podrazumijevaju kontinuirane aktivnosti kojima se imovina u prostoru i sam prostor u zakupu održavaju ili vraćaju u funkcionalno stanje, kao što su: najamnina, režije, knjigovodstvene usluge, servisiranje i popravci uređaja i opreme i slično. Očekujemo da će u skupini računa rashodi biti u vrijednosti 23.869,28 EUR.

RASHODI AMORTIZACIJE

Rashodi amortizacije, obuhvaćaju trošak nabave dugotrajne imovine koja se amortizira u vijeku uporabe prema propisanim stopama amortizacije. Za skupinu računa očekujemo iznos od 1.500,00 EUR u 2025. godini.

FINANCIJSKI RASHODI

Financijski rashodi, obuhvaća rashode za kamate – za izdane vrijednosne papire i za primljene kredite i zajmove, rashode za bankarske usluge i usluge platnog prometa, negativne tečajne razlike i efekte primjene valutne klauzule, zatezne kamate te ostale nespomenute financijske rashode. Na ovoj skupini računa očekujemo rashod u iznosu od 230,72 EUR, a koji se najvećim dijelom odnose na naknade za bankovne usluge.

DONACIJE

Donacije, sadrži tekuće (prijenos u naravi) i kapitalne donacije razvrstane prema primateljima (inozemnim vladama i međunarodnim organizacijama, jedinicama lokalne i područne samouprave,građanima i kućanstvima, poduzetnicima te ostalim krajnjim korisnicima). Udruga ne planira rashode po ovoj skupini računa u 2025. godini.

OSTALI RASHODI

Ostali rashodi, sadrži: kazne, penale i naknade štete, neotpisanu vrijednost i druge rashode

otuđene i rashodovane dugotrajne imovine, otpisana potraživanja, rashode za ostala porezna davanja te ostale nespomenute rashode. Udruga ne planira rashode po ovoj skupini računa u 2025. godini.

Rashodi vezani uz financiranje povezanih neprofitnih organizacija, obuhvaća tekuće i/ili

kapitalne prijenose sredstava drugim neprofitnim organizacijama s kojima je neprofitna organizacija povezana osnivačkim, odnosno drugim općim aktima. Udruga ne planira rashode po ovoj skupini računa u 2025. godini.